1. ------IND- 2020 0682 S-- HR- ------ 20201110 --- --- PROJET

DRAFT

## Pravilnik o izmjeni Pravilnika o pesticidima (2014:425)

U skladu s Pravilnikom o pesticidima (2014:425), Vlada utvrđuje[[1]](#footnote-2)

*da* poglavlje 2., članci 11., 20., 37. – 39. i 40. – 43. glase kako slijedi,

*da* se umeće pet novi članaka – poglavlje 2., članci 37.a, 38.a, 40.a, 41.a i 43.a i glase kako je navedeno u nastavku.

Poglavlje 2.

**Članak 11.**    Korisnicima sredstava za zaštitu bilja mora se omogućiti obuka koja pruža dovoljno informacija o područjima navedenima u Prilogu I. Direktivi 2009/128/EZ Europskog parlamenta i Vijeća od 21. listopada 2009. o uspostavi okvira za djelovanje Zajednice u postizanju održive upotrebe pesticida, u izvornom tekstu. Obuku omogućuje

1. Švedski odbor za poljoprivredu, u pogledu upotrebe

(a) u poljoprivredi, šumarstvu, upravljanju parkovima i hortikulturi;

(b) na zemljišnim česticama za stambene zgrade;

(c) na školskim dvorištima i dvorištima predškolskih ustanova;

(d) na igralištima kojima javnost ima pristup;

(e) u sportskim i rekreacijskim objektima;

(f) tijekom projektnih i konstrukcijskih radova;

(g) na cestovnim površinama i nasipima;

(h) na šljunčanim površinama i drugim visokopropusnim površinama i

(i) na asfaltiranim ili betonskim površinama ili drugim tvrdim materijalima;

2. Švedska agencija za javno zdravstvo, u pogledu upotrebe u skladištima i njihovoj okolini ili drugim skladišnim objektima te

3. Švedsko tijelo za radno okruženje, u pogledu druge upotrebe.

**Članak 20.**    Pitanja u vezi s dozvolom upotrebe prema članku 18. ili 19. pregleda

1. Švedski odbor za poljoprivredu, u pogledu upotrebe

(a) u poljoprivredi, šumarstvu, upravljanju parkovima i hortikulturi;

(b) na zemljišnim česticama za stambene zgrade;

(c) na školskim dvorištima i dvorištima predškolskih ustanova;

(d) na igralištima kojima javnost ima pristup;

(e) u sportskim i rekreacijskim objektima;

(f) tijekom projektnih i konstrukcijskih radova;

(g) na cestovnim površinama i nasipima;

(h) na šljunčanim površinama i drugim visokopropusnim površinama i

(i) na asfaltiranim ili betonskim površinama ili drugim tvrdim materijalima;

2. Švedska agencija za javno zdravstvo, u pogledu upotrebe u skladištima i njihovoj okolini ili drugim skladišnim objektima te

3. Švedsko tijelo za radno okruženje, u pogledu druge upotrebe.

**Članak 37.**    Sredstva za zaštitu bilja ne smiju se upotrebljavati za

1. na livadama i pašnjacima koji nisu prikladni za oranje, ali se mogu koristiti za košnju ili ispašu;

2. na školskim dvorištima, dvorištima predškolskih ustanova i igralištima kojima javnost ima pristup;

3. u parkovima, vrtovima i drugim područjima koja su primarno namijenjena za rekreaciju i kojima javnost ima pristup;

4. na područjima gradskih vrtova i staklenika koji se ne koriste profesionalno;

5. na zemljišnim česticama za stambene zgrade ili za ukrasne biljke u okruženju kućnih vrtova; ili

6. za biljke koje se nalaze u zatvorenom prostoru, osim u proizvodnim pogonima, skladištima i sl.

**Članak 37.a**    Švedska agencija za kemikalije može donijeti propise o izuzećima od zabrane prema članku 37. (stavci 2. – 6.) za aktivne tvari u sredstvima za zaštitu bilja za koje se smatra da predstavljaju ograničenu opasnost za ljudsko zdravlje i okoliš.

Prije nego što Švedska agencija za kemikalije donese propise, Agencija će drugim relevantnim tijelima pružiti mogućnost komentiranja.

**Članak 38.**    Švedski odbor za poljoprivredu može donijeti propise o izuzećima od zabrana u članku 37.:

1. ako je potrebno za sprječavanje uvođenja, osnivanja i širenja karantenskih štetnih organizama u skladu s Uredbom (EU) br. 2016/2031 Europskog parlamenta i Vijeća od 26. listopada 2016. o zaštitnim mjerama protiv organizama štetnih za bilje i o izmjeni uredaba (EU) br. 228/2013, (EU) br. 652/2014 i (EU) br. 1143/2014 Europskog parlamenta i Vijeća te stavljanju izvan snage direktiva Vijeća 69/464/EEZ, 74/647/EEZ, 93/85/EEZ, 98/57/EZ, 2000/29/EZ, 2006/91/EZ i 2007/33/EZZ ili u skladu s odredbama za primjenu te Uredbe ili

2. ako je potrebno za uzgoj biljaka koje se čuvaju u Švedskoj nacionalnoj genskoj banci ili Nordijskoj središnjici za genetsko istraživanje.

Švedski odbor za poljoprivredu može donijeti propise o izuzećima od zabrane prema članku 37. stavku 1. radi sprječavanja uvođenja, osnivanja i širenja invazivnih stranih vrsta.

Prije nego što Švedski odbor za poljoprivredu izda propise, Odbor će drugim relevantnim tijelima pružiti mogućnost komentiranja.

**Članak** **38.a**    Švedska agencija za zaštitu okoliša može donijeti propise o izuzećima od zabrane prema članku 37. stavcima 2. do 6. radi sprječavanja uvođenja, osnivanja i širenja invazivnih stranih vrsta.

Prije nego što Švedska agencija za zaštitu okoliša donese propise, Agencija će drugim relevantnim tijelima pružiti mogućnost komentiranja.

**Članak 39.**    Općinski odbor može u pojedinačnim slučajevima odobriti izuzeće od zabrane prema članku 37. ako je sredstvo za zaštitu bilja

1. odobreno od Švedske agencije za kemikalije i u upotrebi u skladu s uvjetima odobrenja i

2. potrebno za uzgoj biljaka koje se čuvaju u Švedskoj nacionalnoj genskoj banci ili Nordijskoj središnjici za genetsko istraživanje ili je potrebno iz drugih posebnih razloga.

**Članak** **40.**    Zabranjeno je koristiti sredstva za zaštitu bilja u profesionalne svrhe bez posebne dozvole općinskog odbora

1. u sportskim i rekreacijskim objektima;

2. tijekom projektnih i konstrukcijskih radova;

3. na cestovnim površinama, kao i na šljunčanim površinama i drugim

visokopropusnim površinama i

4. na asfaltiranim ili betonskim površinama ili drugim tvrdim materijalima.

**Članak** **40.a**    Obveza ishođenja dozvole prema članku 40. ne odnosi se na sredstva za zaštitu bilja koja su propisom izdanom u skladu s člankom 37.a izuzeta od zabrane upotrebe prema članku 37.

Obveza ishođenja dozvole prema članku 40. stavku 3. i 4. ne odnosi se na upotrebu sredstava za zaštitu bilja

1. na cestovnim područjima, radi sprječavanja uvođenja, osnivanja ili širenja

a. invazivnih stranih vrsta ili

b. karantenskih štetnih organizama u skladu s Uredbom (EU) 2016/2031 Europskog parlamenta i Vijeća ili u skladu s odredbama za primjenu te Uredbe ili

2. na nasipima.

**Članak 41.**    Zabranjeno je koristiti sredstva za zaštitu bilja u profesionalne svrhe slanja pisane obavijesti općinskom odboru

1. na cestovnim područjima, radi sprječavanja uvođenja, osnivanja ili širenja

a. invazivnih stranih vrsta ili

b. karantenskih štetnih organizama u skladu s Uredbom (EU) 2016/2031 Europskog parlamenta i Vijeća ili u skladu s odredbama za primjenu te Uredbe;

2. na nasipima i

3. u područjima koja nisu obuhvaćena zabranom prema članku 37. ili obvezom ishođenja dozvole u skladu s člankom 40. i koja imaju kontinuirano područje koje premašuje 1 000 četvornih metara u kojima se javnost može slobodno kretati.

Aktivnosti koje podliježu obvezi obavještavanja smiju se pokrenuti najranije četiri tjedna nakon obavijesti, osim ako Odbor odluči drugačije.

**Članak 41.a**    Obveza obavještavanja prema članku 41. ne odnosi se na sredstva za zaštitu bilja koja su propisom izdanom u skladu s člankom 37.a izuzeta od zabrane upotrebe prema članku 37.

Obveza obavještavanja prema članku 41. stavcima 1. i 3. ne odnosi se na obradive površine.

**Članak 42.**    Odredbe članka 37. stavka 1., članka 40. i članka 41. ne odnose se na upotrebu koja

1. ima svojstvo usmjerene obrade i

2. ima ograničen raspon djelovanja, tako da ne šteti ljudskom zdravlju ili okolišu.

**Članak 43.**    Švedska agencija za zaštitu okoliša može

1. donijeti detaljnije propise o izuzećima u skladu s člankom 39. stavkom 2. i

2. u slučaju upotrebe sredstava za zaštitu bilja koja se ne odnosi na upotrebu na šumskom zemljištu donijeti propise o provedbi članaka 40. – 42.

Prije nego što Švedska agencija za zaštitu okoliša donese propise, Agencija će drugim relevantnim tijelima pružiti mogućnost komentiranja.

**Članak** **43.a**    Švedski odbor za poljoprivredu može donijeti detaljnije propise o izuzećima u skladu s **člankom** 39. stavkom 1.

Prije nego što Švedski odbor za poljoprivredu donese propise, Odbor će drugim relevantnim tijelima pružiti mogućnost komentiranja.

1. Ovaj Pravilnik stupa na snagu 1. veljače 2021.

2. Dozvole prema poglavlju 2., **članak** 40. za profesionalnu upotrebu sredstava za zaštitu bilja koje su dodijeljene u skladu sa starijim propisima ostaju na snazi, ali najkasnije do 31. prosinca 2022.

1. Vidjeti Direktivu 2009/128/EZ Europskog parlamenta i Vijeća od 21. listopada 2009. o uspostavi okvira za djelovanje Zajednice u postizanju održive upotrebe pesticida u skladu s Uredbom (EU) 2019/1243 Europskog parlamenta i Vijeća. Vidjeti također Direktivu (EU) 2015/1535 Europskog parlamenta i Vijeća od 9. rujna 2015. o utvrđivanju postupka pružanja informacija u području tehničkih propisa i pravila o uslugama informacijskog društva. [↑](#footnote-ref-2)